Referat af Bestyrelsesmødet den 15. maj 2018

*Til stede var: Lars Christoffersen, Jacob Loessl, Mads Jonassen, Mads Waneck, Tanja Bech Hansen, Olivia Ager Andersson. Vibeke Tellefsen, Morten Olesen og Henrik Madsen*

*Afbud: Mads Kamp og Søren Trier Høibjerg*

1. **Godkendelse af referat**. Referatet blev godkendt.
2. **Konstituering af den nye bestyrelse**. Henrik Madsen konstaterede at alle medlemmer var valgt af de relevante og legitime fora eller indstillede af de indstillingsberettigede organisationer. Herefter blev ordet overladt til Lars Christoffersen, som genopstillede som formand og annoncerede Mads Kamps næstformandskandidatur. Der var ikke andre kandidater, og bestyrelsen konstaterede med tilfredshed, at Lars Christoffersen fortsat er formand og Mads Kamp tiltræder som ny næstformand
3. **Meddelelser**. Henrik Madsen informerede om

* dimissionen den 29.6, hvor bestyrelsen vil blive inviteret.
* ansættelse af en ny uddannelseschef Bolette Falk Wulff som tiltræder 1.8.18
* OK18, der forventeligt bliver stemt igennem og som i udgangspunktet ikke har de store konsekvenser for skolen
* Undervisningsministerens initiativ i forbindelse med elev-forsømmelser, som muligvis kan udfordre skolernes evne til at rumme sårbare elever, og som kan medføre meget bureaukrati.

1. **Introduktion til skolens økonomi**. Vibeke Tellefsen gav en læsevejledning og forståelse af, hvordan vores budget og økonomi er opbygget.
2. **Klassedannelse, ansættelser og skolens økonomi**. Henrik Madsen orienterede om, at skolen opretter 8 stx og 3 hf klasser i august 2018. Skolens overordnede økonomiske situation er den, at vi har en sund og sikker økonomi med pæn likviditet og egenkapital, desuden bygninger som pt. ikke kræver omkostningstunge vedligeholdelsesindsatser. Men vi går en klasse ned og kan desuden konstatere at vi, i forhold til det samlede antal elever som vi har budgetteret efter, mangler godt 50 elever. Derfor skal vi reagere - og derfor den foreliggende budgetregulering. Det ligger således klart, at skolen kun i helt ekstraordinære tilfælde vil kunne ansætte nye medarbejdere. Som supplement gennemgik Morten Olesen det forventede elevtal ved tælledagen i november og populationen af 15-16 årige i kommunen frem mod 2024. Her kan vi se at de årgange som skolen skal rekruttere fra faktisk er konstante i størrelse.
3. **Budgetopfølgning**. Vibeke Tellefsen gennemgik forslaget til budgetregulering.

Her var de vigtigste ting:

* Vi kan konstatere en samlet indtægtsnedgang på omkring 1,8 mio
* Vi holder lønnen konstant, idet vi forventer at flere medarbejdere forlader os og fordi en evt. lønreduktion kun vil få ca. 5 mdr. virkning.
* Vi sparer knap 600.000 på bygningerne, ca. 600.000 på undervisningens gennemførelse, 100.000 på markedsføring og yderligere 100.000 på en række mindre ting.
* Vi forventer på denne baggrund at komme ud med et mindre minus/0-resultat.

Bestyrelsen havde en længere dialog om ovenstående, og der er en fælles forståelse om, at den aktuelle disposition er fornuftig, og at vi må se hvad 2019 og årene efter bringer. Bestyrelsen har også en fælles forståelse om, at vi ikke kan blive ved med at spare på driften, fordi vi skal fastholde en attraktiv skole og arbejdsplads for elever og ansatte. Budgetreguleringen er således vedtaget.

1. **Orientering om næste års indsatsområder.** Henrik Madsen gennemgik og uddybede bilaget. Der var en mindre debat om bestyrelsens rolle i forbindelse med kvalitetsindsatsen, som vi måske skal vende tilbage til.
2. **Møder i det kommende skoleår**. Møderne er fastlagt som følger:

* Tirsdag d 12. september 2018, 16.00 - 18.00 Egedal Gymnasium & HF
* Tirsdag d. 27. november 2018, 09.00 - 20.00, sted ukendt
* Onsdag d. 13 marts 2019, 16.00 - 18.00 Egedal Gymnasium & HF
* Tirsdag d. 7. maj 2019, 16.00 - 18.00 Egedal Gymnasium & HF

1. **Evt**.

* Henrik Madsen bad om at få en ændring af ferieplanen op til vedtagelse på næste møde i september. Det drejer sig om at vi efter juleferien skal møde en dag før (torsdag d. 3. jan) end det fremgår af ferieplanen. Det nikkede bestyrelsen til.
* Mads Waneck bad om at bestyrelsen overvejer kurser i forbindelse med bestyrelsesarbejdet.
* Skolen sørger for at få opdateret bestyrelsen på hjemmesiden med passende foto mv.
* Desuden mindede Lars Christoffersen om at bestyrelsen skal underskrive forretningsorden - næste gang.
* Endelig bad Vibeke Tellefsen om at bestyrelsesmedlemmerne tager noget legitimation (kopi af pas, sygesikringskort eller kørekort) med til næste møde, således at skolen kan leve op til Erhvervsstyrelsens krav om at registrere virksomhedens reelle ejere på [www.Virk.dk](http://www.Virk.dk). https://indberet.virk.dk/myndigheder/stat/ERST/Det\_Offentlige\_Ejerregister

*Ref. Henrik Madsen*